S-411/2010

Málið, sem dómtekið var 22. október síðastliðinn, er höfðað með ákæru lögreglustjórans á höfuðborgarsvæðinu, útgefinni 18. maí 2010 á hendur „ A-kk-þgf V-kk-þgf B-kk-þgf, kennitala 000000-0000, Hverfisgötu 58a, Reykjavík, fyrir eftirtalin hegningar-, fíkniefna- og umferðarlagabrot:

I. (007-2008-52927)

Fyrir fíkniefnalagabrot, með því að hafa miðvikudaginn 23. júlí 2008 haft í vörslum sínum 0,95 g af amfetamíni sem lögreglan fann við leit á ákærða umrætt sinn þar sem höfð voru afskipti af ákærða við Baldursgötu í Reykjavík .

Telst þetta varða við 2. gr., sbr. 5. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II. (007-2008-66330)

Fyrir fíkniefnalagabrot, með því að hafa að kvöldi sunnudagsins 6. október 2008 haft í vörslum sínum 0,80 g af amfetamíni sem lögregla fann við leit á ákærða þegar hann var handtekinn við Laugaveg í Reykjavík umrætt sinn.

Telst þetta varða við 2. gr., sbr. 5. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

III. (007-2008-80072)

Fyrir fíkniefnalagabrot, með því að hafa fimmtudaginn 6. nóvember 2008 haft í vörslum sínum 1,58 g af amfetamíni sem lögregla fann á veitingastaðnum Monte Carlo við Laugaveg í Reykjavík, eftir að ákærði hafði kastað efnunum frá sér.

Telst þetta varða við 2. gr., sbr. 5. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

IV. (007-2008-92291)

Fyrir þjófnað, með því að hafa aðfaranótt laugardagsins 27. desember 2008 brotist inn í bifreiðarnar RH-Y90 og LN-B77, sem stóðu kyrrstæðar við Hvassaleiti í Reykjavík, með því að brjóta rúður í báðum bifreiðunum, og stolið úr fyrrnefndu bifreiðinni DVD spilara með tveimur skjáum að verðmæti kr. 30.000, Garmin GPS tæki að verðmæti kr. 60.000 og radarvara af gerðinni Cobra að verðmæti kr. 10.000 og úr síðarnefndu bifreiðinni lyklum og 7 stk. aðgangsmiðum í Hvalfjarðargöngin.

Telst þetta varða við 244. gr. almennra hegningarlaga nr. 19/1940.

V. (007-2008-92258)

Fyrir þjófnað, með því að hafa aðfaranótt laugardagsins 27. desember 2008 brotist inn í hárgreiðslustofuna Primadonna við Grensásveg 50 í Reykjavík, með því að spenna upp hurð á suðurhlið hússins og stolið þaðan um 10 til 15.000 kr. úr sjóðsvél auk verkfæra til hárskurðar.

Telst þetta varða við 244. gr. almennra hegningarlaga nr. 19/1940.

VI. (007-2008-92327)

Fyrir þjófnað, með því að hafa aðfaranótt laugardagsins 27. desember 2008 brotist inn í hárgreiðslustofuna Xtra hár í Suðurveri við Stigahlíð í Reykjavík, með því að spenna upp hurð á húsnæðinu og stolið þaðan kaffivél af gerðinni Seaco að verðmæti kr. 50.000, rakvél af gerðinni Oster að verðmæti kr. 20.000, sléttujárni að verðmæti kr. 6.650, kambi að verðmæti kr. 4.000, skæraveski að verðmæti kr. 6.000, 6 stk. skærum samtals að verðmæti 185.000 og snyrtivörum að verðmæti kr. 34.416.

Telst þetta varða við 244. gr. almennra hegningarlaga nr. 19/1940.

Í máli þessu gerir G-kk-nf H-kk-nf G-kk-nf, tjónafulltrúi, þá kröfu f.h. Varðar tryggingar hf. að ákærða verði gert að greiða kr. 306.606 auk vaxta frá tjónsdegi skv. 8. gr. laga um vexti og verðtryggingar nr. 38/2001 og dráttarvaxta skv. 9. gr. sömu laga frá uppgjörsdegi sem var 6.2.2009.

VII. (007-2009-3528)

Fyrir fíkniefnalagabrot, með því að hafa að morgni mánudagsins 19. janúar 2009 haft í vörslum sínum 1,5 töflu af fíkniefninu Ecstasy sem lögregla fann við leit á ákærða er hann var handtekinn Lindargötu í Reykjavík umræddan dag.

Telst þetta varða við 2. gr., sbr. 5. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

VIII. (007-2009-16128)

Fyrir þjófnað, með því að hafa aðfaranótt miðvikudagsins 18. mars 2009 brotist inn í húsnæðið að Óðinsgötu 5 í Reykjavík, með því að spenna upp hurð í kjallara hússins, og stolið þaðan 2 stk. fartölvum af gerðinni Sony sem lögregla fann í vörslum ákærða síðar sama dag.

Telst þetta varða við 244. gr. almennra hegningarlaga nr. 19/1940.

IX. (007-2009-19622)

Fyrir umferðar- og fíkniefnalagabrot, með því að hafa aðfaranótt föstudagsins 3. apríl 2009 ekið bifreiðinni ZU-287, sviptur ökuréttindum og óhæfur um að stjórna henni örugglega vegna áhrifa ávana og fíkniefna (amfetamín í blóði 190 ng/ml.) austur Hverfisgötu í Reykjavík, uns lögregla stöðvaði aksturinn á móts við Þjóðleikhúsið og með því að hafa umrætt sinn haft í vörslum sínum 0,40 g af amfetamíni og 0,58 g af hassi sem ákærði framvísaði til lögreglu.

Telst þetta varða við 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006 og 2. gr., sbr. 5. gr., laga um ávana- og fíkniefni nr. 65/1974, hvað varðar amfetamínið og 2. gr., sbr. 5. og 6. gr. sömu laga hvað varðar hassið, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

X. (007-2009-29972)

Fyrir umferðarlagabrot, með því að hafa að morgni þriðjudagsins 19. maí 2009 ekið bifreiðinni PX-826, sviptur ökuréttindum, undir áhrifum áfengis (vínandamagn í blóði 1,47‰) og óhæfur um að stjórna henni örugglega vegna áhrifa ávana og fíkniefna (amfetamín í blóði 70 ng/ml.), austur Miklubraut í Reykjavík og inn í Grafarvog, uns lögregla stöðvaði aksturinn við Rauðhamra.

Telst þetta varða við 1., sbr. 3. mgr. 45. gr., 1. og 2. mgr. 45. gr. a. og 1. mgr. 48. gr., sbr. 1. mgr. 100. gr., umferðarlaga nr. 50/1987, sbr. 1. gr. laga nr. 48/1997 og 5. gr. laga nr. 66/2006.

XI. (007-2009-33803)

Fyrir þjófnað, nytjastuld og umferðarlagabrot, með því að hafa aðfaranótt fimmtudagsins 4. júní 2009 brotist inn í íbúðarhúsnæðið að Vesturvangi 13 í Hafnarfirði, með því að fara inn um opinn glugga í barnaherbergi hússins, og stolið þaðan 2 stk. stafrænum myndavélum af gerðinni Sony ásamt töskum, 2 stk. heyrnartól af gerðinni Bose, 2 stk. Playstation fjarstýringar, fartölvu af gerðinni Dell, Apple Ipod spilara, Gps úr af gerðinni Garmin, lyklum af Mözdu bifreið, húslyklum, lyklakippu með auðkennislykli að heimabanka, radarvara af gerðinni Laser, sólgleraugum af gerðinni Ray Ban ásamt hulstri, bakpoka og töskum og með því að hafa, á sama tíma, tekið bifreiðina KM-E00, í heimildarleysi og til eigin nota, sem var lagt fyrir utan húsnæðið og ekið henni, sviptur ökuréttindum að Langholtsvegi 19 í Reykjavík, þar sem lögregla fann bifreiðina ásamt þýfinu.

Telst þetta varða við 244. og 259. gr. almennra hegningarlaga nr. 19/1940 og 1. mgr. 48. gr., sbr. 1. mgr. 100. gr. umferðarlaga nr. 50/1987.

XII. (007-2010-21908)

Fyrir fíkniefnalagabrot, með því að hafa aðfaranótt laugardagsins 10. apríl 2010 haft í vörslum sínum 1,28 g af amfetamíni og 3,10 g af kannabislaufum sem lögregla fann við leit á ákærða þar sem hann var staddur á veitingastaðnum Monte Carlo við Laugaveg í Reykjavík.

Telst þetta varða við 2. gr., sbr. 5. gr. laga um ávana og fíkniefni nr. 65/1974, hvað varðar amfetamínið og 2. gr, sbr. 5. og 6. gr. sömu laga hvað varðar kannabislaufin, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006. Jafnframt að þau fíkniefni sem hald var lagt á verði gerði upptæk samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.“

Ákærði neitar sök samkvæmt ákæruliðum VIII og XI og krefst sýknu ef þeim. Að öðru leyti játar hann sök og krefst vægustu refsingar. Þess er krafist að sakarkostnaður, þar með talin málsvarnarlaun, verði greiddur úr ríkissjóði. Skaðabótakrafan féll niður í þinghaldi 29. júní síðastliðinn þar eð ekki var sótt þing af hálfu bótakrefjanda, sbr. 2. mgr. 174. gr. laga nr. 88/2008.

II

Málavextir samkvæmt ákærulið VIII eru þeir að aðfaranótt miðvikudagsins 18. mars 2009 var brotist inn að Óðinsgötu 5 og þaðan stolið tveimur fartölvum. Eftir hádegi sama dag var ákærði handtekinn á veitingastað og voru tölvunar þar við hlið hans. Ákærði kvaðst hafa fundið tölvurnar fyrir utan veitingastaðinn og neitaði að hafa brotist inn að Óðinsgötu 5. Hann var yfirheyrður formlega síðar um daginn og ítrekaði að hann hefði fundið tölvurnar en ekki brotist inn. Á vettvangi fannst skófar og var það borið saman við skó ákærða. Segir í niðurstöðu tæknideildar að samanburður hafi ekki verið „framkvæmanlegur en hringir sem fundust í farinu á vettvangi svipa til hringja sem eru undir skóm A-kk-ef.“

Málavextir samkvæmt ákærulið XI eru þeir að aðfaranótt fimmtudagsins 4. júní 2009 var brotist inn að Vesturvangi 13 í Hafnarfirði og þaðan stolið þeim hlutum sem í ákæru greinir. Bifreiðin, sem í ákæru greinir, var einnig tekin ófrjálsri hendi við húsið þessa sömu nótt. Hún fannst ásamt þýfinu að Langholtsvegi 19 og var ákærði handtekinn þar. Hann var yfirheyrður af lögreglu en neitaði alfarið að hafa brotist inn að Vesturvangi 13 eða hafa tekið nefnda bifreið þar ófrjálsri hendi. Húsráðandi að Langholtsvegi 19, Þ-kk-nf K-kk-nf, neitaði og allri vitneskju um innbrotið eða ætlaðan þátt ákærða í því. H-kk-nf G-kk-nf, sem býr að Langholtsvegi 17, kvaðst hafa vaknað að morgni 4. júní við það að bifreiðinni KM-E00 var ekið inn á bifreiðastæði við Langholtsveg 19 og út úr henni ökumannsmegin kom maður sem H-kk-nf lýsti og eins tók hann myndir af honum. Hann kvaðst kannast við manninn sem einn af útigangsmönnum bæjarins og ekki fundist eðlilegt að hann æki um á bifreið sem þessari. Þá kvaðst H-kk-nf hafa séð manninn bera varning úr bifreiðinni og inn í kjallaraíbúð hússins, þar á meðal ferðatösku og hafi föt verið hangandi út úr henni. Kona sem var gestkomandi hjá H-kk-þgf skýrði lögreglu frá því að hún hefði séð mann koma akandi á nefndri bifreið og lýsti honum á sama hátt og H-kk-nf.

Með vísun til 3. mgr. 183. gr. laga nr. 88/2008, sbr. 164. gr. sömu laga verða málavextir varðandi aðra liði ákærunnar ekki reifaðir, heldur vísast til hennar.

III

Ákærði bar um VIII. lið ákærunnar að hann hefði fundið tölvurnar á bak við Langabar og tekið þær, enda hafi þær litið út fyrir að vera gamlar. Kvaðst hann hafa haldið að þeim hefði verið fleygt. Ákærða voru sýndar myndir af skóm og kvaðst hann eiga þá og hafa verið í þeim þegar hann var handtekinn. Ákærði kvaðst ekki muna hvar hann hafi verið nóttina sem brotist var inn að Óðinsgötu 5.

Lögreglumaður sem handtók ákærða bar að hafa rekist á ákærða á veitingastaðnum með tvær tölvur. Vegna ferils hans hafi hann verið handtekinn og þá hafi komið í ljós að tölvurnar voru úr innbrotinu. Hann kvað ákærða hafa tjáð lögreglunni að hann hefði fundið tölvurnar undir dýnum bak við veitingastaðinn.

Rannsóknarlögreglumaður, sem rannsakaði skófarið og skó ákærða, staðfesti niðurstöður sínar. Hann ítrekaði að skófarið hefði ekki verið samanburðarhæft, en niðurstaða rannsóknarinnar hefði sýnt að farið á vettvangi væri svipað og hringur í skó ákærða.

Ákærði neitaði að hafa brotist inn eins og honum er gefið að sök í XI. lið. Þá neitaði hann einnig að hafa tekið nefnda bifreið eða ekið henni. Myndirnar, sem um er fjallað í II. kafla, voru bornar undir ákærða og kvað hann manninn á þeim vera mjög líkan sér og í einu tilviki kvað hann manninn alveg geta verið hann. Ákærða var bent á að hlutir úr innbrotinu hefðu fundist að Langholtsvegi 19 og kvaðst hann hafa verið gestkomandi þar. Hann hafi verið að bera eigin hluti þangað inn þegar myndirnar voru teknar. Þá var honum bent á að við leit að Langholtsvegi 19 hefðu fundist hlutir úr innbrotinu innan um hans hluti og gat ákærði ekki skýrt það. Ákærði kvaðst ekki hafa ekið bifreiðinni.

H-kk-nf G-kk-nf bar að hann hefði vaknað að morgni 4. júní 2009 á heimili sínu að Langholtsvegi 17. Hann staðfesti að hafa tekið myndir af manni við Langholtsveg 19 þennan morgun. Hann kvaðst hafa séð bíl ekið að Langholtsvegi 19 og orðið undrandi þegar hann sá hver kom út úr honum. Honum hafi ekki fundist ökumaðurinn, sem var ákærði, alveg passa við bílinn. Þá kvaðst hann hafa vitað til þess að maðurinn, sem bjó í kjallaranum að Langholtsvegi 19, ætti ekki svona bíl. H-kk-nf kvað ákærða hafa ekið bílnum, en hann þekkti hann af veitingastöðum bæjarins og það var ástæða þess að hann tók myndir af honum. Stúlka hafi verið með ákærða sem hann kvaðst kannast við, en aðrir hafi ekki verið í bílnum. Hann kvað þau hafa borið dót út úr bílnum. H-kk-nf kvað konu sem var gestkomandi hjá sér einnig hafa séð þetta.

Sambýliskona ákærða skoraðist undan því að bera vitni.

Þ-kk-nf K-kk-nf bar að hann hefði haft aðsetur að Langholtsvegi 19 á þessum tíma. Ákærði hefði komið og farið á þessum tíma og því eiginlega haft aðsetur í húsinu. Þetta hafi einnig gilt um aðra sem komu og fóru. Þ-kk-nf gat ekkert um það borið hvar hann var 4. júní 2009 og hvort ákærði hefði þá komið í húsið. Þá gat hann ekkert borið um þýfið sem fannst í húsinu og yfirhöfuð kvaðst hann ekkert geta um málið borið og hugsanlega aðild ákærða að því.

Húsráðendur að Vesturvangi 13 komu fyrir dóm og báru um ummerkin um innbrotið og hverju var stolið. Þau gátu hins vegar ekki borið um það hver eða hverjir voru þar að verki.

Rannsóknarlögreglumaðurinn sem rannsakaði málið staðfesti skýrslur sínar. Hann bar að ákærði hefði verið einn að Langholtsvegi 19 þegar lögreglumenn leituðu þar og þar hefði fundist þýfi frá Vesturvangi 13. Hann kvað ákærða ekki hafa kannast við þýfið. Þá staðfesti hann að hafa rætt við stúlku, sem var gestkomandi hjá H-kk-þgf G-kk-þgf. Ekki var tekin formleg skýrsla af stúlkunni og hún kom heldur ekki fyrir dóm.

Lögreglumaður, sem hafði afskipti af ákærða rúmlega tvö aðfaranótt 4. júní, bar að hann hefði þá verið í sömu fötum og sjást á framangreindum myndum. Ákærði hefði þá verið að reyna að fara inn í mannlaust hús.

IV

Ákærði hefur frá upphafi neitað að hafa brotist inn að Óðinsgötu 5 og borið að hafa fundið tölvurnar undir dýnu eins og rakið var. Gegn þessari neitun hans hafa ekki verið færð fram önnur sönnunargögn en þau að ákærði var með tölvurnar þegar hann var handtekinn. Gegn eindreginni neitun hans dugir þetta ekki og verður hann því sýknaður af þessum ákærulið.

Ákærði hefur á sama hátt neitað frá upphafi að hafa brotist inn að Vesturvangi 13 og stolið þaðan þeim hlutum sem í ákæru greinir. Einnig hefur hann neitað að hafa tekið greinda bifreið ófrjálsri hendi og ekið henni. Engin sönnunargögn, hvorki skýrslur vitna né skýrslur um ummerki á vettvangi, hafa verið færð fram sem bendla ákærða við innbrotið. Hins vegar fundust munir úr því á verustað ákærða en á það er að líta að þar virðast margir aðrir hafa haft aðsetur. Gegn neitun ákærða er því ósannað að hann hafi brotist inn eins og honum er gefið að sök og verður hann sýknaður af ákærunni að þessu leyti. Vitni bar að hafa séð ákærða koma akandi á bifreiðinni eins og rakið var og fær sá vitnisburður stuðning af ljósmyndum og frásögn konu, er var á heimili vitnisins, og lögreglumaður ræddi við. Samkvæmt þessu telur dómurinn sannað að ákærði hafi tekið bifreiðina ófrjálsri hendi og ekið henni, en ekkert verður um það fullyrt hvar hann tók hana. Hann verður því sakfelldur fyrir nytjastuld og að hafa ekið bifreið sviptur ökurétti, en ákærði var sviptur honum ævilangt með dómi 16. mars 2004.

Með játningu ákærða, sem styðst við önnur gögn málsins, verður hann sakfelldur fyrir brot þau sem honum eru gefin að sök í öðrum köflum ákærunnar.

Ákærði var fyrst dæmdur í skilorðsbundið fangelsi 1983 fyrir hegningar- og umferðarlagabrot. Síðan þá hefur hann verið dæmdur 16 sinnum í fangelsi í samtals 147 mánuði fyrir hegningar-, umferðar- og fíkniefnalagabrot. Eru þá ótaldar sektir fyrir umferðar- og fíkniefnalagabrot. Síðast var ákærði dæmdur í 10 mánaða fangelsi 20. maí 2009 fyrir hegningar- og fíkniefnalagabrot. Við mat á refsingu ákærða verður að líta til sakaferils hans og 77. og 78. gr. almennra hegningarlaga. Einnig verður að taka tillit til þess að hann játaði hreinskilnislega brot sem honum eru gefin að sök í 10 liðum ákærunnar. Samkvæmt þessu verður refsing hans ákveðin fangelsi í 8 mánuði. Upptæk skulu vera fíkniefni eins og greinir í dómsorði. Þá skal ákærði vera sviptur ökurétti ævilangt.

Loks verður ákærði dæmdur til að greiða sakarkostnað og málsvarnarlaun verjanda síns eins og nánar greinir í dómsorði. Ákærði hefur verið sýknaður af einum ákærulið og að mestu leyti af öðrum. Hann játaði greiðlega sök samkvæmt öðrum ákæruliðum. Þess vegna skal hann greiða tvo þriðju hluta málsvarnarlaunanna en einn þriðja skal greiða úr ríkissjóði.

A-kk-nf Í-kk-nf héraðsdómari kvað upp dóminn.

D Ó M S O R Ð :

Ákærði, A-kk-nf V-kk-nf B-kk-nf, sæti fangelsi í 8 mánuði.

Ákærði er sviptur ökurétti ævilangt.

Upptæk skulu vera 3,68 g af kannabisefnum, 5,01 g af amfetamíni og 1,5 tafla af ecstasy.

Ákærði greiði 313.860 krónur í sakarkostnað og málsvarnarlaun verjanda síns, S-kk-ef K-kk-ef K-kk-ef hdl., 225.900 krónur að meðtöldum virðisaukaskatti að tveimur þriðju hlutum en að einum þriðja skulu þau greidd úr ríkissjóði.

A-kk-nf Í-kk-nf